kardosdrur/scandi-wiki huggingface dataset:
Præprocessor

En præprocessor (på engelsk: preprocessor eller precompiler) 
er en slags kompiler med den forskel, at den ikke oversætter kildekoden til maskinkode, men i stedet oversætter den til en form for midlertidigt data (ofte maskinkode-lignende instruktioner, altså bytekode), som er forbehandlet og bedre læsbart for det program (f.eks. en virtuel maskine), som det eventuelt skal læses ind i. En virtuel maskine koblet sammen med en præprocessor kaldes en fortolker.

En præprocessor tilføjer instruktioner, der ikke findes i compileren, f.eks. ved at inkludere en makro.

Eksempler på programmeringssprog med præprocessorer 
 Lua
 Lua bruger en præprocessor til at oversætte kildekoden til maskinkode-lignende instruktioner, før disse læses ind i den virtuelle maskine, der udfører dem, altså en fortolker.
 C++
 C++'s præprocessor gennemgår kildekoden for præprocessor-direktiver (anført med '#'), oversætter dem, og giver dem videre til hovedkompileren, hvor de påvirker den måde programmet kompileres på. Dog er der ingen standard for C++'s præprocessor-direktiver. 
 PL/I
 Nogle versioner af PL/I tilbyder en præprocessor, men den er ikke obligatorisk.
 COBOL
 I COBOL kan en præprocessor erstatte korte kald til til en database (EXEC SQL) f.eks. DB2, således at syntaksen nu passer til sprogets syntaks.

Referencer

Se også 
 Virtuel maskine
 Fortolker

Implementation af programmeringssprog
Omløb (jernbanedrift)

Ved omløb forstås inden for jernbanedrift den rangérmanøvre, at et tog ved endestationen frakobles lokomotivet, der i et paralleltliggende spor kører til togets modsatte ende og atter tilkobles med henblik på kørsel den modsatte vej.

Jernbanemateriel
Jørgen Elsted Hansen

Jørgen Elsted Hansen (født 16. oktober 1941) var medlem af Ny Esbjerg Kommunes byråd for Det Konservative Folkeparti. Byrådsmedlem i Ribe Kommune fra 1978 og borgmester i Ribe Kommune fra 1994 til 2001. 

Bor i dag i Gredstedbro på sin fødegård.

Referencer 

Borgmestre fra Det Konservative Folkeparti
Through the Looking Glass

Through the Looking Glass har flere betydninger:

 Through the Looking Glass (roman)
 Through the Looking Glass (Lost) – Afsnit af den amerikanske tv-serie Lost.
Fællesoffentlig Elektronisk Sags- og Dokumenthåndtering

FESD er en alment anvendt forkortelse for Fællesoffentlig Elektronisk Sags- og Dokumenthåndtering.

FESD er oprindelig et projekt, der blev formuleret af en it-taskforce fra Økonomistyrelsen under Finansministeriet, i 2001. FESD anvendes i dag som betegnelse det program der understøtter det digitale samarbejde mellem stat, regioner og kommuner. Med dette vil man understøtte den offentlige digitale forvaltning, på en standardiseret og it-sikkerhedsmæssig forsvarlig måde, så man kan indføre Elektronisk Sags- og Dokumenthåndtering (ESDH).

FESD-Datamodellen 
FESD-datamodellen handler om at standardisere en logisk datamodel til ESDH-systemer. Arbejdet vedrører alene sagsområdet, dokumentområdet og bemærkninger i forbindelse med ESDH systemer. Data modellen er en del af OIO-kataloget med bl.a. offentlige it-standarder.

Eksterne henvisninger 
http://modernisering.dk/da/projekter/fesd 
http://standarder.oio.dk/Dansk/ 

Digital informationsteknologi
Children of Bodom (single)

"Children of Bodom" er en single fra melodisk dødsmetal-bandet Children of Bodom. Den blev udgivet i 1998.

Numre 
 "Children of Bodom"
 "Repent (Whore)" (af Cryhavoc)
 "Iron, Steel, Metal" (af Wizzard)

Noter 

Metalsange
Children of Bodom-singler
Singler fra 1998
Real IRA

The Real Irish Republican Army, også kendt som (RIRA) og på originalsprog (Óglaigh na hÉireann) (Irlands frivillige), er en af en række af katolske militante grupper i Nordirland, som kæmper for et forenet Irland. Gruppen blev stiftet i 1997 efter splittelse i IRA. Gruppen har stået bag en række bombninger, herunder bombeangrebet på en markedsplads i den nordirske by Omagh, hvor 29 personer blev dræbt i 1998.

Oprindelse 
Den 10. oktober 1997 afholdt IRA's væbnede fraktioner konvent i Falcarragh, County Donegal. På konventet erklærede Provisional IRA Quartermaster General Michael Mckevitt, som også var medlem af IRAs 12-mands store ledelse, at han frasagde sit lederskab og argumenterede for, at våbenhvilen og fredsprocessen med de britiske myndigheder skulle stoppes. Han blev støttet af sin papirløse kone og ligeledes medlem af IRA-ledelsen Bernadette Sands-McKevitt. På konventet kom de dog i undertal, og den 26 oktober trak både McKevitt og Sands-McKevitt sig fra IRAs øverste ledelse sammen med en række andre medlemmer. I november 1997 afholdte McKevitt og andre afhoppere møde på en bondegård i Oldcastle, County Meath og dannede der den nye organisation Óglaigh na hÉireann. Gruppen fik opbakning af en række IRA-medlemmer fra South Armagh, og andre områder som eksempelvis Dublin, Cork ,Belfast, Limerick, Tipperary, County Louth, County Tyrone og County Monaghan.

Omagh-bombningen 

Den 15. august 1998 placerede RIRA en bilbombe med hjemmelavet sprængstof i midten af Omagh. Gruppen kunne ikke finde en parkeringsplads tæt på det oprindelige mål, som var retsbygningen, så man valgte at parkere 400 meter derfra. Som et resultat af dette blev der indtalt tre forkerte telefoniske advarsler, der gjorde at myndighederne var overbevist om, at bomben var placeret ved retten. De oprettede sikkerhedszoner, der betød, at de civile i området rent faktisk kom tættere på bomben, som eksploderede og dræbte 29 og sårede 220 andre. Omagh-angrebet er stadigvæk det blodigste angreb i den nordirske konflikt. Efterfølgende kom gruppen under alvorligt pres fra de britiske myndigheder, men også IRA lagde et pres på gruppen, der til sidst valgte at opgive kampen den 8. september 1998.

Aktiviteter efter McKevitts fængsling 
 
Efter McKevitts fængsling har RIRA reorganiseret sig og forsat sine aktiviteter i Storbritannien og Irland.

7 marts 2009: Angreb på Massereene Barracks

Den 7. marts 2009 tog RIRA ansvaret for angrebet ved Massereene Barracks, hvor fire britiske soldater modtog en pizza-udbringning. Under dette skød og dræbte RIRA-terrorister to soldater og sårede yderlige to soldater og to pizzabude.

Terrorgrupper
Politiske organisationer
IRA
Skalotteløg

Skalotteløg (Allium cepa var. aggregatum) er en varietet af planten kepaløg og anvendes som grøntsag. De har en lidt mildere smag end almindelige løg. Anvendes ofte i gryderetter, tomatretter (f.eks. tomatsalat) og til klassiske saucer som beurre blanc og béarnaise.

Dyrkning  
Skalotteløg har brug for et højt kalkindhold i jorden. De skal sættes og kan ikke sås.
Skalotteløg formerer sig ved deling.

Se også
Løg
Ramsløg
Rødløg
Purløg
Forårsløg

Løg
Ferrari F50

Ferrari F50 er en højpræstations supersportsvogn produceret af Ferrari. F50 blev introduceret i 1995 for at fejre Ferrari's 50 års fødselsdag. Bilen er en todørs, tosædet cabriolet med aftageligt tag. Den har en 4.7L naturligt aspireret 60 ventilers V12-motor, som blev udviklet fra den 3.5 liters V12 der blev brugt i Ferrari F92 Formel 1 raceren fra 1992.

Der blev kun produceret 349 F50'ere, en mindre en Ferrari troede, at de kunne sælge. Dette var, med Ferrari talsmand Antonio Ghini's ord, fordi; "Ferrari'er er noget kulturalt, et monument. De skal være svære at finde, så vi vil producere en mindre end vi tror vi kan sælge" – Den sidste F50 blev bygget i Juli 1997. Det er dog kendt i Ferrari kredse, at der blev bygget flere end de 349. Man mener der eksisterer lidt over 500 F50'ere.

Videreudvikling 

I tråd med deres historie, udviklede Ferrari, Ferrari F50GT. En prototype baseret på F50 som blev bygget til at konkurrere i GT1 klassen (Le Mans o.s.v). Bilen havde fast tag, kæmpe spoiler bagtil, en ny frontspoiler og mange andre justeringer. Motoren på 4.7 liter blev tunet til at producere omkring 750 hk. I 1996 blev den testet til at være hurtigere end Ferrari 333SP, men det forblev ubemærket da Ferrari pludselig skrottede F50GT projektet, for at fokusere endnu mere på Formel 1. Ferrari sold de 3 eneste F50GT'er der nåede at blive bygget – 001, 002, 003.

En modificeret F50, kaldt "Bolide" blev derudover også bygget til Sultanen af Brunei i 1998. Den byggede på samme motor og chassis, men den blev fuldstændig designet om. Der findes kun ganske få billeder af den, og der findes ingen tal omkring dens præstationer.

Specifikationer

Generelt 
Pris (1995): 9.000.000,- før moms og registreringsafgift
Bygget i: Maranello, Italien
Antal produceret: 349 + ukendt tal (1995 to July 1997)
Inspiration: Alain Prost's 1990 Ferrari 641/2 F1 racer

Motor 
Navn:		Tipo F130, model SFE 4.7 VJGAEA
Position: 	center
Konfiguration: 60-ventiler 65° V12, udviklet fra F1 motor
Aspiration:	Naturlig, med variabel længde i indsugningsmanifolden via butterfly ventiler
 Manifold: Kulstof
		Block: Støbt jern 
		Cylindre: Letmetalliske Mahle Cylindre
		Svingarme: Sammensmeltet titanium
		Aksel: Sammensmeltet stål
		Olie og vandpumpe: Magnesium og sand (brændt og støbt)
		Udstødnings Manifold: Rustfrit stål
Max Power: 	 @ 8000 omdrejninger

Chassis 
Type:		Kulstofs støbt, letmetallisk undervogn.
Materials:	Kulstoffibre, epoxy resin.

Farver/# Produceret 
Rosso Corsa (Rød) / 302
Giallo Modena (Gul) / 31 
Rosso Barchetta (Mørk rød) / 8
Argento Nurburgring (Sølv) / 4
Nero Daytona (Sort) / 4

Præstationer 
0-100 km/t: 	3.7 sek
0-160 km/t: 	6.5 sek
0-1000 m:	21.7 sek
0-1,5 km:	30.3 sek
100-0 km/t: 36 m
1/4 Mile/375m: 	11.1 @ 200km/t
Topfart: 	325km/tbr />

Referencer 

 
 
 F50 – The ultimate Ferrari 
 Ferrari F50 guide from Qv500.com 

Biler introduceret i 1995
F50
Biler fra 1990'erne
Biler designet af Pininfarina
Gyros

En gyro eller gyros (, gyros  bogstaveligt 'sving') er en græsk madret lavet af kød tilberedt på en vertikal rotisserie. Oprindeligt blev det lavet af lammekød, men i Grækenland bruges der oftest svinekød eller kyllingekød, mens en blanding af okse- og lam er almindeligt i USA og andre lande. Det bliver normalt serveret pakket ind i et fladbrød såsom pita, med tomat, løg, tzatzikisauce, og nogle gange pommes frites. Ligesom de lignende retter shawarma og tacos al pastor, stammer det fra tyrkisk döner kebab.

Navn 
Navnet kommer fra det græske  ("roterende" eller "drejende"), og det er et låneord fra det tyrkiske döner, fra , der også betyder "sving". Det blev oprindeligt kaldt  på græsk. Ordet  blevet kritiseret i midten af 1970'erne i Grækenland for at være tyrkisk. Ordet gyro eller gyros var allerede inden 1970 taget i brug i det engelske sprog, og sammen med  på græsk, endte det med at erstatte döner kebab for den græske version af retten. Nogle græske restauranter i USA, begyndet er bruge doner kebab og gyros for den samme ret i 1970'erne.

I modsætning til andre områder af Grækenland, kendes kødretten souvlaki som kalamaki. En pita-indbundet sandwich med enten gyros-kød eller kalamaki kendes her som souvlaki.

Den græske udtalelse er , hvilket også flugter godt med den danske udtalelse .

Referencer 

Fastfood
Mad fra Grækenland
Marie N

Marie N (egentlig Marija Naumova; 23. juni 1973) er en lettisk sangerinde, bedst kendt internationalt som vinder af Eurovision Song Contest i 2002 med sangen "I Wanna", hvor hun undervejs i optrædningen gik fra at være klædt i herretøj til at være klædt i kjole. Hun var vært ved Eurovision Song Contest 2003 sammen med Renārs Kaupers.

Diskografi 
 1998: До светлых слёз
 2000: Ieskaties acīs
 2001: Ma Voix, Ma Voie (LV:Gold certification)
 2002: On A Journey
 2002: Noslēpumi
 2004: Nesauciet sev līdzi
 2005: Another Dream
 2010: Lullabies
 2016: Uz Ilūziju Tilta

Referencer

Eksterne henvisninger 

Sangere fra Letland
Letlands Eurovision Song Contest-deltagere 
Vindere af Eurovision Song Contest
Værter ved Eurovision Song Contest
Deltagere ved Eurovision Song Contest 2002
Dave Benton

Dave Benton (født 31. januar 1951) er en arubansk sanger og musiker, der blev kendt i Europa i 2001 da han sammen med Tanel Padar og 2XL vandt Eurovision Song Contest med "Everybody" for Estland.

Eksterne henvisninger 

Sangere fra Estland
Estlands Eurovision Song Contest-deltagere
Deltagere ved Eurovision Song Contest 2001
Vindere af Eurovision Song Contest
Tanel Padar

Tanel Padar (født 27. oktober 1980) er en estisk sanger, der blev kendt i Europa i 2001, da han sammen med Dave Benton og 2XL vandt Eurovision Song Contest med sangen "Everybody".

Eksterne henvisninger 

Sangere fra Estland
Vindere af Eurovision Song Contest
Estlands Eurovision Song Contest-deltagere
Deltagere ved Eurovision Song Contest 2001
Dana International

Sharon Cohen med kunstnernavn Dana International (født Yaron Cohen, 2. februar 1969) er en transkønnet israelsk sanger, der vandt Eurovision Song Contest 1998 med sangen "DIVA".

Hun blev udvalgt til endnu engang at repræsentere sit land ved Eurovision Song Contest 2011 med sangen "Ding Dong".

Eksterne henvisninger 
 

Musikere fra Israel
Sangere fra Israel
Personer fra Tel Aviv
Vindere af Eurovision Song Contest
Israels Eurovision Song Contest-deltagere
Deltagere ved Eurovision Song Contest 1998
Deltagere ved Eurovision Song Contest 2011
Niamh Kavanagh

Niamh Kavanagh (født 13. februar 1968) er en irsk sangerinde, der blev kendt i Europa, da hun vandt Eurovision Song Contest 1993 med sangen "In Your Eyes". Dette var Irlands femte sejr i alt og anden sejr i træk.

I Eurovision Song Contest 2010 forsøgte hun at gentage successen fra 1993, hvilket dog ikke gik lige så godt.
{| class="wikitable"
| bgcolor="lightgrey" colspan="5" align=center | 'Deltagelser i Eurovision Song Contest
|- bgcolor="#CCCCCC"
! År !! Land  !! Sang !! Plads !! Point 
|-
| 1993 ||  || "In Your Eyes" || 1 || 187
|-
| 2010 ||  || "It's for You" || 23 || 25
|}

 Diskografi 
 Albums 
 Flying Blind (1995) – Arista
 Together Alone (with Gerry Carney) (1998) – Random Records

 Singles 

 Guest Appearances 
 The Commitments Soundtrack – Niamh synger "Destination Anywhere" og "Do Right Woman, Do Right Man"
 The Commitments, Vol. 2 – Niamh optræder med "Nowhere to Run" og baggrundsvokal på syv andre numer
 Mick Hanly – Live at the Meeting Place – Niamh optræder på nummeret "Heart of Hearts"
 Secret Garden – Inside I'm Singing'' – Niamh optræder på nummeret "Simply You"

Noter 

Musikere fra Irland
Personer fra Dublin
Vindere af Eurovision Song Contest
Irlands Eurovision Song Contest-deltagere
Deltagere ved Eurovision Song Contest 1993
Deltagere ved Eurovision Song Contest 2010
Linda Martin

Linda Martin (født 17. april 1953 i Omagh, County Tyrone, Nordirland) er en irsk sangerinde, der blev kendt i Europa i 1992 da hun vandt Eurovision Song Contest med sangen "Why Me?". Dette var Irlands 4. sejr i alt, og 1. sejr i hvad der blev til tre i træk. Hun deltog også i 1984.

Musikere fra Irland
Vindere af Eurovision Song Contest
Irlands Eurovision Song Contest-deltagere
Deltagere ved Eurovision Song Contest 1984
Deltagere ved Eurovision Song Contest 1992
Riva

Riva var en kroatisk popgruppe, der blev kendt i Europa i 1989 da de vandt Eurovision Song Contest for det daværende Jugoslavien med sangen "Rock Me".

Musikgrupper fra 1986
Musikgrupper fra Kroatien
Vindere af Eurovision Song Contest
Jugoslaviens Eurovision Song Contest-deltagere
Deltagere ved Eurovision Song Contest 1989
Søren Thorup

Søren Thorup er en dansk skuespiller, bedst kendt som børnenes legeonkel på Kanal 2s og senere TvDanmarks "Børnekanalen".

Karriere 
Søren Thorup og Pernille Aalund var værter sammen på Børnekanalen, der startede i 1994 på Kanal 2. Pernille blev dog skiftet ud med Lotte Feder, og Søren og Lotte fortsatte som makkerpar op til 2001. Efter Børnekanalen lavede de for en kort stund Milkshake på TvDanmark. Siden da er Søren Thorup begyndt at turnere med sit Cartoon Network show, hvor han optræder på scenen med figurer som Johnny Bravo, Ben10, ScoobyDoo. Søren Thorup er også producer og producerede bl.a. Big Brother.
For SBSTV har Søren Thorup produceret; Kigind TV, Dinesen Spotlight, Dinesen Special, Galileo

Søren Thorup er trommeslager i ThirdWheelDrive, Stifinder og Betweens. Søren Thorup fungerer som afløser i flere danske orkestre.

Eksterne henvisninger 
 

Skuespillere fra Danmark
Hippias

Hippias var navnet på to prominente personer i Oldtidens Grækenland:
Hippias (tyran) – Athens sidste tyran 527-510 f.Kr., død 490 f.Kr.
Hippias (filosof) – sofist fra Elis, levede fra ca. 460 f.Kr. til engang efter Sokrates' død i 399 f.Kr.
Platon skrev to dialoger, hvori han fremstillede diskussioner mellem Sokrates og Hippias: Hippias Maior og Hippias Minor.
Victor Diawara

Victor Diawara (født 1978) er en malisk sanger, bedst kendt internationalt for sin medvirken ved Eurovision Song Contest i 2001, som medlem af Skamp, og igen i 2006, som medlem af LT United.

Biografi 
Victor Diawara er født og opvokset i Mali, men flyttede senere til Litauen og startede en musik karriere. I 2001 repræsenterede han sammen med gruppen Skamp, Litauen ved Eurovision Song Contest, og gruppen skaffede landets hidtil bedste placering, en 13. plads. I 2006 gjorde Victor det igen – sammen med LT United skaffede han Litauen sin bedste placering hidtil, denne gang en 6. plads, med det kontroversille nummer "We Are The Winners". Victor Diawara taler både litauisk, engelsk og fransk – sidstnævnte blev bl.a. hørt i "We Are The Winners".

Personer fra Mali
Sangere fra Litauen
510 f.Kr.



Begivenheder 
 Den sidste athenske tyran Hippias bliver styrtet.
 Den sidste romerske konge bliver dræbt af Lucius Junius Brutus og den romerske republik bliver oprettet.

Født

Dødsfald 
 Tarquinius II Superbus, romersk konge

 
10
Brotherhood of Man

Brotherhood of Man er en britisk popgruppe der blev dannet i 1970'erne og som blev verdensberømte med sangen "Save Your Kisses For Me", som de vandt med ved Eurovision Song Contest 1976.

Medlemmer 
 Nicky Stevens 
 Sandra Stevens
 Martin Lee
 Lee Sheriden
 Barry Upton

Singleudgivelser 
 "United We Stand" (1970) UK Singles Chart – #10.
 "Where Are You Going To My Love" (1970) – UK #22.
 "This Boy" (1970)
 "Reach Out Your Hand" (1971)
 "Lady" (1974)
 "Kiss Me, Kiss Your Baby" (1975)
 "Save Your Kisses for Me" (1976) – UK #1
 "My Sweet Rosalie" (1976) – UK #30
 "New York City"
 "Oh Boy (The Mood I'm In)" (1977) – UK #8
 "Angelo" (1977) UK #1
 "Highwayman"
 "Figaro" (1978) – UK #1
 "Beautiful Lover" (1978) – UK #15
 "Middle Of The Night" (1978) – UK #41
 "Papa Louis" (1979)
 "Lightning Flash" (1982) – UK #67

Eksterne henvisninger 

Musikgrupper fra Storbritannien
Vindere af Eurovision Song Contest
Storbritanniens Eurovision Song Contest-deltagere
Deltagere ved Eurovision Song Contest 1976
Uth Kirke

Uth Kirke er en kirke beliggende i Uth Sogn, Bjerre Herred nu Horsens Kommune, Region Midtjylland. Tidligere lå den i Vejle Amt.

Ældre bygningshistorie 
I romansk tid byggedes en landsbykirke i granitkvadre. I året 1575 lod Fru Karen Gyldenstierne, enke efter rigsmarsk Holger Ottesen Rosenkrantz, denne gamle kirke nedrive og opførte en hel ny bygning af røde munkesten. Bygningen opførtes som et treskibet langhus med rundbuede hvælvinger i midtskibet, og spidsbuede hvælvinger i sideskibene. De tre skibe var samlet under éet fælles tag. Mod vest opførtes et tårn og mod syd et gravkapel.

Ombygning 
I 1869 lod ejeren af kirken, greven på Frijsenborg, kirken gennemgribende ombygge ved arkitekt Frits Uldall. Denne omdannede kirken til en en treskibet romansk basilika med bjælkeloft i hovedskibet og hvælvinger i sideskibene, som blev forbundet med midtskibet af fire anselige arkader. Over arkaderne sidder i højkirken små rundbuede vinduer, samlet to og to. Midtskibets mure blev forhøjede, således at skibene fik særskilte tage. Tårnet fik et firsiddet blytækket spir, og i tårnets vestmur gennembrød man en ny indgang, over hvilken der sidder en tympanon med fremstilling af livets træ. Denne stammer fra den ældste romanske kirke. På tårnet læses årstallet 1773 og initialerne for Erhard Wedel-Friis og hustru. På østgavlen ser man initialerne for Karen Gyldenstierne.

Inventar 
 Døbefonten er det ældste stykke bevarede inventar. En prægtig granitfont fra romansk tid med løver og palmetter. Dåbsfadet er fra 1622.
 Altertavlen stammer fra 1577 og er skænket af Karen Gyldenstierne. Den har to fløje og et maleri af nadveren. Tavlen blev restaureret 1724 på foranledning af Storkansler Holstein. *Alterstagerne i malm er fra 1594 og skænket af fru Karens søn og svigerdatter, Otte Christoffer Rosenkrantz og Giesele Podebusk.
 Den udskårne prædikestol er fra 1732.
 Orgelet er fra 1894.

Gravminder 
Gravkapellet var tidligere adskilt fra kirken med en mur, men nu blot af et jerngitter. Her findes et kostbart epitafium i sort marmor over Holger Ottesen Rosenkrantz og hans to hustruer Mette Krognos og Karen Gyldenstierne, samt to døtre. Desuden findes et oliemaleri af Holger og Karen samt 3 af deres børn, udført 1578.
I kapellet findes tillige tre sarkofager i norsk marmor, hvor i er begravet Cathrine W. Juel, født Wedell-Jarlsberg, († 1786), Jens Krag-Juel-Vind-Frijs til Juelinge († 1776) og hustru, født Gram († 1810).
I koret tårnet findes en ligsten over Jomfru Margrethe Rosenkrantz, († 1551), datter af Holger Ottesen Rosenkrantz.

Eksterne kilder og henvisninger 

 Trap Danmark – fjerde udgave, 7. bind, Vejle Amt
 Uth Kirke hos KortTilKirken.dk
 Uth Kirke i bogværket Danmarks Kirker (udg. af Nationalmuseet)

Kirker i Horsens Kommune
Kirker i Århus Stift
Kirker i Vejle Amt
Hugo Simberg

Hugo Gerhard Simberg (24. juni 1873 i Frederikshamn – 12. juli 1917 i Ähtäri) var en finsk maler, tegner, grafiker og billedhugger. 

Hugo Simberg var privatelev hos Kalevala-maleren Akseli Gallen-Kallela fra 1895 til 1897 og blev stærkt påvirket af symbolismen. Han rejste siden til Kaukasus, USA og flere lande i Europa. Fra 1904 til 1906 malede Simberg sammen med Magnus Enckell flere freskomalerier i Johanneskirken i Tammerfors.

Simberg er kendt for flere symbolske og fantasifulde malerier, deriblandt Dødens have (Kuoleman puutarha) fra 1896, Døden lytter (Kuolema kuuntelee) fra 1897 og Den sårede engel fra 1903, som er blevet et nationalikon i Finland. Motiverne i hans billeder er ofte både vemodige og humoristiske, og den forenklede, naivistiske billedstil kan minde både om de lette, folkelige malerier af den samtidige svenske kunstner Ivar Arosenius og Theodor Kittelsens troldeagtige eventyrillustrationer. Ateneum Kunstmuseum i Helsinki har en stor samling af Hugo Simbergs tegninger, grafik og malerier.

Maleriet Den sårede engel valgtes i 2006 til Vort lands maleri ved en afstemning arrangeret af Ateneum Kunstmuseum.

Billedgalleri

Eksterne henvisninger 

 Værker af Hugo Simberg i Finlands nationalgalleris arkiv
 Arbejder af Hugo Simberg i Ateneum kunstmuseum i Helsinki. 
 – Jeg går mod døden, hvor jeg går ..., Kyrkpressen 2.3.2003, nr. 9  (på svensk) 

Kunstnere fra Finland
Symbolistiske malere
Farligt affald

Farligt affald er affald, der anses at have en negativ indvirkning på det omkringværende miljø. Farligt affald defineres ved bekendtgørelse nr. 1634 af 13. december 2006 om affald (affaldsbekendtgørelsen).

Falder et affaldsprodukt inden for definitionen af farligt affald, indebærer det en pligt til at håndtere og bortskaffe affaldet efter særlige retningslinjer som nærmere beskrevet i bekendtgørelsen.

Affaldsbekendtgørelsen pålægger kommunalbestyrelserne at etablere indsamlingsordninger gældende for mindre mængder af farligt affald, herunder farligt affald fra husholdningerne. Borgere, grundejere, virksomheder, offentlige og private institutioner er forpligtet til at benytte de indsamlingsordninger, der fastsættes af kommunalbestyrelsen.

Landets modtagestationer har stor viden om transportregler, emballager til farligt affald. Der indsamles spildolie, opløsningsmidler, malingsaffald, syrer og baser, pesticider og andet miljøaffald. Det indsamlede affald sendes til oparbejdning, recirkulering, forbrænding eller deponering i Danmark eller udlandet.

Kilder 
 Affaldsbekendtgørelsen 

Affald